पाएं अपने शहर की ताज़ा ख़बरें और फ्री ई-पेपरडाउनलोड करें
अब 18+ वालाें काे हाेशंगाबाद के अलावा इटारसी में भी काेराेना वैक्सीन लगेगी। जिला स्वास्थ्य विभाग ने 18+ वालाें काे वैक्सीन लगाने के लिए इटारसी में भी एक सेंटर बना दिया है। अब हाेशंगाबाद गर्ल्स स्कूल और इटारसी के शासकीय कन्या उच्चतर स्कूल सूरजगंज में 100-100 लाेगाें काे वैक्सीन लगाने का लक्ष्य रखा गया है।
शनिवार काे दाेनाें सेंटराें पर काेराेना वैक्सीनेशन हाेगा। इसके अलावा 18 प्लस वालाें काे वैक्सीनेशन के लिए काेविन एप पर शनिवार शाम 4 बजे से डेट शेडयूल खुलेगा। अभी 8 मई तक के लिए यह बंद था। टीकाकरण कंट्राेल रूम से मीडिया प्रभारी सुनील साहू ने बताया कि 10 मई काे वैक्सीन के लिए यह शेड्यूल ओपन रहेगा। इस डेट के बाद यह बंद हाे जाएगा। अगली डेट में वैक्सीन के लिए डेट शेडयूल बाद में खुलेगा।
45+ वालाें के लिए सेंटर
स्वास्थ्य विभाग ने 45+ वालाें के लिए प्रथम व दूसरा डोज तथा छूटे हुए हेल्थ केयर और फ्रंट लाइन वर्करों को एसएनजी स्कूल होशंगाबाद, इटारसी शासकीय कन्या उच्चतर स्कूल सूरजगंज इटारसी, शासकीय प्राइमरी माध्यमिक स्कूल सुखतवा, शासकीय माध्यमिक शाला जमानी, उत्कृष्ट विद्यालय सिवनीमालवा, मंगल भवन साेहागपुर, शासकीय उत्कृष्ट विद्यालय बाबई, शासकीय आरएनए स्कूल पिपरिया, कैंट स्कूल पचमढ़ी ,शासकीय कन्या माध्यमिक स्कूल बनखेड़ी, प्राथमिक स्वास्थ्य केंद्र डोलरिया में वैक्सीन लगेगा।
5 और 6 अप्रैल काे पहला डाेज लगवाया ताे आज यहां लगेंगे टीके
फ्रंटलाइन वर्करों ने कोवैक्सीन का प्रथम डोज 5 से 6 अप्रैल काे लगा है। उनको दूसरा डोज 8 मई को लगेंगे। स्वास्थ्य केंद्र मालाखेड़ी और ग्वालटोली, प्राथमिक स्वास्थ्य केन्द्र नाला मोहल्ला, पुरानी इटारसी, उत्कृष्ट विद्यालय सिवनीमालवा, मंगल भवन साेहागपुर, उत्कृष्ट विद्यालय बाबई, आरएनए स्कूल पिपरिया, कन्या स्कूल बनखेड़ी में सुबह 9 से शाम 5 बजे तक टीके लगेंगे।
173 नए पॉजिटिव मिले, 73 को किया डिस्चार्ज : जिले में शुक्रवार को 173 नए केस मिले हैं। होशंगाबाद 28, इटारसी 47, सिवनीमालवा 16, सोहागपुर 3, पिपरिया 13, बनखेड़ी 8, केसला 24, डोलरिया 12, बाबई 22 में केस मिले हैं। 73 लोग डिस्चार्ज हुए।
सीटी स्कैन में इंफेक्शन, नव अंकुर क्लब अध्यक्ष प्रकाश सैनी की माैत
हाेशंगाबाद. हलवाई चाैक के पास रहने वाले नव अंकुर क्लब के अध्यक्ष और कांग्रेस नेता प्रकाश सैनी (68) का निधन हाे गया। उनका सीटी स्कैन हुआ था, जिसमें काेराेना का इंफेक्शन था। प्रकाश सैनी के भतीजे ब्लाॅक कांग्रेस अध्यक्ष अजय सैनी ने बताया कि प्रकाश चाचा की 8 दिन पहले तबीयत बिगड़ी थी। स्थानीय निजी अस्पताल में उपचार कराया, जहां से ठीक हाे गए, लेकिन 4 दिन पहले फिर तबियत खराब हुई।
उन्हें भाेपाल निजी अस्पताल में भर्ती कराया। यहां सीटी स्कैन हुआ ताे उसमें करीब 8% इंफेक्शन था। उनकी काेराेना जांच नहीं हुई थी लेकिन डाॅक्टर ने काेराेना का ही इलाज दिया था, लेकिन वे नहीं रहे। उनका अंतिम संस्कार हाेशंगाबाद में काेराेना प्रोटोकाॅल के तहत किया गया। प्रकाश सैनी की पत्नी कमला सैनी कांग्रेस की पूर्व पार्षद हैं।
होशंगाबाद जिले में काेराेना संक्रमण से 10 लाेगाें की माैत
हाेशंगाबाद जिले में काेराेना से शुक्रवार काे 10 लाेगाें की माैत हुई। जिला अस्पताल में 2, पांडे अस्पताल में 1, नर्मदा अपना अस्पताल1, मालवी अस्पताल में 1 की मौत हुई है। वहीं इटारसी शांतिधाम खेड़ा में शुक्रवार 7 मई को कुल 5 अंतिम संस्कार किए गए। केवल एक शव कोविड-19 था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva hin_Deva awa_Deva awa_Deva bho_Deva hin_Deva hin_Deva hin_Deva awa_Deva zho_Hant eng_Latn